Hearthstone

***Hearthstone***  (opprinnelig utgitt under *Hearthstone: Heroes of Warcraft*) er et samlekortvideospill utviklet og utgitt av Blizzard Entertainment. Det er gratis å spille, men spillere oppfordres til å kjøpe ekstra kort og annet innhold gjennom mikrotransaksjoner og lootbokser.

I november 2018 markerte Blizzard at det var registrert mer enn 100 millioner *Hearthstone*-brukere.

## Oppbygning
Hearthstone spilles med en virutell kortstokk på 30 kort. Spillerne får et utvalg gratiskort som kan brukes til å sette sammen kortstokken, mens andre kort mottas ved å åpne lootbokser i form av kortpakker. En kortpakke kan kjøpes med virtuell valuta opptjent gjennom spill, eller med ekte penger.

En omgang med Hearthstone kan spilles i et rangert konkurransespill (engelsk: «Ranked») eller i et ikke-rangert formalt (engelsk: «Casual»). «Ranked» har flere ranger man kan bli plassert fra rang 50 (lavest) til rang 1, og deretter i «Legend»-rangen hvor de dyktigste spillerne er plassert. Rangeringen kommer av hvor mange spill man vinner eller taper. Hvis man vinner, kan man rykke opp et nivå.

Når man spiller et kort, har de en pris, dette kalles *mana*. I en runde starter begge spillerne med 1 mana, dette bygger seg opp hver runde til begge spillerne har 10 mana. Jo mer mana en spiller har, desto sterkere og mer effektive kort kan spilleren spille. Begge spillerne starter med 30 liv og målet er å få motstanderen til null liv ved å angripe med sine kort og evner.

I spillet kan man spille med elleve forskjellige klasser som er basert på et utvalg av spillerklassene i *[[World of Warcraft]]*. Disse er mage, hunter, shaman, warrior, warlock, priest, paladin, druid, rogue, demon hunter og death knight. Hver klasse har sine egne, unike evner som spiller på idéen om hva klassen er. Hver av klassene er også som standard vist som en figur fra ''Warcraft''-verdenen som er relatert til spillerklassen, men spillerne kan også låse opp og kjøpe alternative utseender til klassene.

Kort er fordelt mellom nøytrale kort som alle klasser kan bruke, og klassespesifikke kort som kun bestemte klasser kan bruke. I utvidelsespakken *Scholomance Academy* ble det lansert klassespesifikke kort som kunne brukes av flere klasser (engelsk: «dual class»). Det har blitt lansert kort som kan brukes av flere klasser i etterfølgende utvidelser.

## Utvidelser

*Hearthstone* har forskjellige typer utvidelser: Utvidelsespakker, som legger til flere kort som spillerne kan samle; og eventyr (engelsk: «adventure»), som er enkeltspilleropplevelser som kan gi forskjellige belønninger.

Det første eventyret, *Curse of Naxxramas*, ble utgitt 22. juli 2014. Det inkluderer 15 bosser og ni klassespesifikke utfordringer som totalt gir spilleren tilgang til 30 nye kort, blant de er ni klassespesifikke.

Den første rene kort-baserte utvidelsen, *Goblins vs. Gnomes*, ble annonsert på BlizzCon i november 2014 og gitt ut 8. desember 2014. Utvidelsespakken har 123 nye kort, 72 av disse er klassekort. Prisen på kortpakkene er den samme som tidligere kortpakker. Kort fra denne utgivelsen kan ikke benyttes i Standard-formatet etter 26. april 2016.

Det andre eventyret, *Blackrock Mountain*, ble annonsert på Pax East 6. mars 2015 og ble utgitt 2. april. Det inkluderer 19 bosser og ni klasseutfordringer som gir spilleren tilgang til 31 kort, 18 av disse er klassekort.

Den andre rene kort-baserte utvidelsen, *The Grand Tournament*, ble annonsert 22. juli 2015, og ble utgitt 24. august. Utvidelsen inkluderer 132 nye kort, og prisen på kortpakkene er det samme som i de tidligere typene.

Det tredje eventyret, *League of Explorers*, ble annonsert på BlizzCon i 2015 6. november 2015 og ble utgitt 12. november. Det inkluderer 45 nye kort.

Fjerde eventyr, *One Night in Karazhan*, ble utgitt 11. august 2016. Det inneholder ytterligere 45 kort.

Den sjette utvidelsen, *Journey to Un’Goro*, ble utgitt 6. april 2017. Den ble annonsert 27. februar 2017. Utvidelsen inneholder 135 nye kort og introduserte to nye mekanikker, Adapt og Quest

Den syvende utvidelsen, *Knights of the Frozen Throne*, ble utgitt 10. august 2017 i Nord-Amerika og 11. august 2017 i Europa. Utvidelsen inneholder 135 nye kort.

Den åttende utvidelsen, *Kobolds & Catacombs*, ble utgitt 7. desember 2017. Den inneholder 135 nye kort og introduserte enkeltspillermodusen «Dungeon Run».

Den niende utvidelsen, *The Witchwood*, ble utgitt 12. april 2018. Utvidelsen inneholder 135 nye kort og introduserte mekanikkene Echo og Rush. Dette markerte også starten på det nye Hearthstone-året, «Year of the Raven».

Den tiende utvidelsen, *The Boomsday Project*, ble utgitt 7. august 2018. Den inneholder 135 nye kort og fokuserte på mekanikken Magnetic samt legendariske trylleformler.

Den ellevte utvidelsen, *Rastakhan's Rumble*, ble utgitt 4. desember 2018. Utvidelsen inneholder 135 nye kort og introduserte mekanikken Overkill.

Den tolvte utvidelsen, *Rise of Shadows*, ble utgitt 9. april 2019. Den inneholder 135 nye kort og fokuserte på skurkene fra tidligere utvidelser. Dette var den første utvidelsen i «Year of the Dragon».

Den trettende utvidelsen, *Saviors of Uldum*, ble utgitt 6. august 2019. Utvidelsen inneholder 135 nye kort og brakte tilbake heltene fra League of Explorers.

Den fjortende utvidelsen, *Descent of Dragons*, ble utgitt 10. desember 2019. Den inneholder 140 nye kort og introduserte heltekortet Galakrond.

Det femte eventyret, *Galakrond's Awakening*, ble utgitt 21. januar 2020. Dette markerte en retur til det opprinnelige eventyrformatet der spilleren får tilgang til totalt 35 nye kort ved å fullføre historien.

Den femtende utvidelsen, *Ashes of Outland*, ble utgitt 7. april 2020. Utvidelsen inneholder 135 nye kort og introduserte spillets første nye klasse, Demon Hunter. Dette startet «Year of the Phoenix».

Den sekstende utvidelsen, *Scholomance Academy*, ble utgitt 6. august 2020. Den inneholder 135 nye kort og introduserte Dual-Class-kort som kan brukes av to spesifikke klasser.

Den syttende utvidelsen, *Madness at the Darkmoon Faire*, ble utgitt 17. november 2020. Utvidelsen inneholder 135 nye kort og introduserte «Mini-sets», som er mindre kortoppdateringer mellom de store utvidelsene.

Den attende utvidelsen, *Forged in the Barrens*, ble utgitt 30. mars 2021. Den inneholder 135 nye kort og introduserte konseptet Spell Schools. Dette markerte starten på «Year of the Gryphon».

Den nittende utvidelsen, *United in Stormwind*, ble utgitt 3. august 2021. Utvidelsen inneholder 135 nye kort og introduserte Questlines, som er oppdrag i flere steg med kraftige belønninger.

Den tyvende utvidelsen, *Fractured in Alterac Valley*, ble utgitt 7. desember 2021. Den inneholder 135 nye kort og fokuserer på konflikten mellom de to fraksjonene Horde og Alliance.

Den tjueførste utvidelsen, Voyage to the Sunken City, ble utgitt 12. april 2022. Den inneholder 135 nye kort og introduserte den nye typen Naga-kort samt mekanikkene Colossal og Dredge.

Den tjueandre utvidelsen, Murder at Castle Nathria, ble utgitt 2. august 2022. Utvidelsen inneholder 170 nye kort og introduserte korttypen Locations og mekanikken Infuse.

Den tjuetredje utvidelsen, March of the Lich King, ble utgitt 6. desember 2022. Denne utvidelsen introduserte den nye klassen Death Knight og inneholdt 183 nye kort. Samme dag ble også kortsettet Path of Arthas utgitt for å gi den nye klassen et fundament.

Den tjuefjerde utvidelsen, Festival of Legends, ble utgitt 11. april 2023. Den inneholder 183 nye kort og introduserte klassenavnet Finale og mekanikken Overheal for Priest.

Den tjuefemte utvidelsen, TITANS, ble utgitt 1. august 2023. Utvidelsen inneholder 183 nye kort og introduserte mektige Titan-kort og mekanikken Forge.

Kortsettet Caverns of Time ble utgitt 31. august 2023. Dette var det første settet laget direkte for Wild- og Twist-formatene, med 147 kort (både nye og oppdaterte klassikere).

Den tjuesjette utvidelsen, Showdown in the Badlands, ble utgitt 14. november 2023. Den inneholder 183 nye kort og introduserte mekanikkene Quickdraw og Excavate.

Den tjuesyvende utvidelsen, Whizbang's Workshop, ble utgitt 19. mars 2024. Den inneholder 183 nye kort og feiret spillets 10-årsjubileum med mekanikken Miniaturize.

Den tjueåttende utvidelsen, Perils in Paradise, ble utgitt 23. juli 2024. Utvidelsen inneholder 183 nye kort og introduserte Tourist-mekanikken, som lar spillere låne kort fra andre klasser.

Den tjueniende utvidelsen, The Great Dark Beyond, ble utgitt 5. november 2024. Den inneholder 194 nye kort og introduserte den nye typen Starship-kort og mekanikken Spellcraft.

Den trettiende utvidelsen, Into the Emerald Dream, ble utgitt 25. mars 2025 og inneholder 183 nye kort.

Den trettiførste utvidelsen, The Lost City of Un'Goro, ble utgitt 8. juli 2025 og inneholder 183 nye kort.

Den trettiandre utvidelsen, Across the Timeways, ble utgitt 4. november 2025 og inneholder 145 nye kort.

## Mottagelse

*Hearthstone* har generelt fått god omtale siden det ble utgitt. Spillet har en score på 87,57% på GameRankings og 88% på Metacritic.

## Referanser



## Eksterne lenker
* 
*